**ΙΣΤΟΡΙΑ ΤΟΥ ΜΕΣΑΙΩΝΙΚΟΥ ΚΑΙ ΤΟΥ ΝΕΟΤΕΡΟΥ ΚΟΣΜΟΥ 565 -1815 μ.Χ.**

***Επαναληπτικές ερωτήσεις κεφ. 1: Από το θάνατο του Ιουστινιανού ως την αποκατάσταση των εικόνων και τη συνθήκη του Βερντέν (565-843 μ.Χ.)***

1. Ποιους εχθρούς είχαν ν’ αντιμετωπίσουν οι διάδοχοι του αυτοκράτορα Ιουστινιανού;
2. Τι ήταν τα εξαρχάτα;
3. Ποια ήταν η κατάσταση της αυτοκρατορίας επί των αυτοκρατόρων Μαυρικίου και Φωκά;
4. Τι γνωρίζετε για τον πόλεμο του Ηράκλειου εναντίον των Περσών;
5. Σημειώστε τις κυριότερες μεταρρυθμίσεις του Βασιλιά Ηράκλειου, οι οποίες επέφεραν εσωτερική αναδιοργάνωση.
6. Να ορίσετε τα *θέματα* και τις συνέπειές τους για το Βυζάντιο.
7. Πότε και γιατί εξελληνίστηκε το Βυζάντιο και πώς επηρέασε αυτή η εξέλιξη τους επίσημους αυτοκρατορικούς τίτλους;
8. Πότε και πώς οργανώθηκαν πολιτικά οι νομαδικές φυλές της Αραβίας;
9. Να δώσετε το περιεχόμενο του όρου *ιερός πόλεμος*.
10. Ποιο είναι το βασικό χαρακτηριστικό του ισλαμικού κράτους;
11. Οι πολεμικές αναμετρήσεις των Αράβων με το Βυζάντιο τον 7ο-9ο αι. μ.Χ.
12. Ποια τα αίτια των Αραβικών κατακτήσεων;
13. Ποιες ήταν οι συνέπειες των αραβικών κατακτήσεων για το βυζαντινό κράτος;
14. Ποιοι παράγοντες συντέλεσαν στην εμφάνιση του κινήματος της Εικονομαχίας;
15. Οι ιστορικοί υποστηρίζουν ότι η θρησκευτική έριδα της Εικονομαχίας είχε πολιτική διάσταση. Να εξηγήσετε τη θέση αυτή.
16. Αναφέρατε τα εικονομαχικά μέτρα των Ισαύρων και αιτιολογήστε τα λαμβάνοντας υπόψη τις συνθήκες που επικρατούσαν στη βυζαντινή αυτοκρατορία τον 8ο αι. μ.Χ.
17. Ποια ήταν τα κυριότερα επιχειρήματα των εικονοκλαστών και των εικονολατρών;
18. Ποια μέτρα της Εικονομαχίας θεωρείτε υπερβολικά;
19. Με ποιο τρόπο έληξε η θρησκευτική έριδα της Εικονομαχίας και ποιες οι συνέπειές της;
20. Ποια ήταν η οικονομική κατάσταση του κράτους κατά τον 6ο αιώνα; Ποιες οι αιτίες που διαμόρφωσαν αυτή την κατάσταση;
21. Τι ήταν οι «κακώσεις» και για ποιο σκοπό επιβλήθηκαν; Με ποιον αυτοκράτορα σχετίζονται;
22. Τι εννοούμε με τον όρο «στρατιωτικοποίηση» και πώς αυτή φαίνεται στο Βυζαντινό Κράτος από τον 7ο έως τον 9ο αιώνα;
23. Τι γνωρίζετε για το κίνημα του Θωμά του Σκλάβου; Ποιες οι πιθανές αιτίες της εξέγερσης;
24. Τι ήταν οι σκλαβηνίες και ποια πολιτική ακολούθησε το βυζαντινό κράτος απέναντί τους;
25. Πώς εξελίχθηκαν οι σκλαβηνίες στα δυτικά της Χερσονήσου του Αίμου;
26. Πότε ιδρύθηκε το πρώτο βουλγαρικό κράτος, ποια ήταν η αρχική έκτασή του, ποιο το κυριότερο εσωτερικό πρόβλημα που αντιμετώπιζε και πώς λύθηκε;
27. Περιγράψτε τις σχέσεις Βυζαντινών και Βουλγάρων κατά τον 7ο-9ο αι. μ.Χ.
28. Ποια ήταν η εθνική-φυλετική και η πολιτική οργάνωση του βουλγαρικού κράτους πριν και κατά τη διάρκεια του 9ου αιώνα μ.Χ.;
29. Πότε δημιουργήθηκε το φραγκικό κράτος και σε ποια περιοχή; Πού ανήκε πολιτικά αυτή η περιοχή παλαιότερα;
30. Με ποια δυναστεία ανακάμπτει το φραγκικό κράτος τον 8ο αι. μ.Χ. και με ποιο τρόπο;
31. Ποιες ήταν οι συνθήκες δημιουργίας του παπικού κράτους και οι συνέπειες για τις σχέσεις Ανατολής και Δύσης;
32. Ποια η σχέση του πάπα με τους Φράγκους τον 8ο αι. μ.Χ;
33. Για ποιους λόγους ο Φράγκος Κάρολος o Μέγας θεωρείται ένας από τους σημαντικότερους μονάρχες του Μεσαίωνα;
34. Ποιο πρόβλημα προκάλεσε η στέψη του Καρόλου το 800 μ.Χ. και ποιες προσπάθειες έγιναν για την επίλυσή του;
35. Ποια ήταν η στάση των Βυζαντινών όσον αφορά τη στέψη του Φράγκου Καρόλου;
36. Ποια η σημασία της αυτοκρατορίας του Καρόλου και ποια ήταν η τύχη της μετά το θάνατό του;

*37. Να βάλετε σε κύκλο τη σωστή απάντηση.*

Ο όρος «θέματα» στη βυζαντινή ιστορία δηλώνει:

α) περιοχές στα σύνορα του βυζαντινού κράτους

β) διοικητικές περιφέρειες που προέκυψαν από στρατιωτικές μονάδες

γ) επαρχίες του βυζαντινού κράτους

δ) αυτόνομες περιοχές του βυζαντινού κράτους

Οι σημαντικότεροι εχθροί που είχαν ν’ αντιμετωπίσουν οι Βυζαντινοί τον 9ο αι. μ.Χ. ήταν:

α) οι Άραβες, οι Βούλγαροι, οι Άβαροι και οι Πέρσες

β) οι Άραβες, οι Βούλγαροι, οι Σλάβοι και οι Πέρσες

γ) οι Άραβες και οι Βούλγαροι

δ) ) οι Άραβες, οι Λογγοβάρδοι και οι Σλάβοι.

*38. Να χαρακτηρίσετε τις παρακάτω προτάσεις ως σωστές ή λανθασμένες.*

i) Οι χρόνοι από τον 6ο αι. μ.Χ. ως το 843 μ.Χ. θεωρούνται περίοδος ακμής του Βυζαντίου.

ii) Ο θεσμός των θεμάτων συντελούσε στην καλύτερη διοίκηση του βυζαντινού κράτους.

iii) Η εικονομαχία ωφέλησε το βυζαντινό κράτος.

iv) Οι Σλάβοι αφομοιώθηκαν από τους Βυζαντινούς.

v) Στο βουλγαρικό κράτος ζούσαν αρχικά μόνο Βούλγαροι.

vi) Ο πάπας δεν είχε σχέσεις με τους Φράγκους.

vii) Οι Βυζαντινοί αναγνώρισαν αμέσως τον αυτοκρατορικό τίτλο του Καρλομάγνου.

*39. Να αντιστοιχίσετε τα στοιχεία των δύο στηλών.*

|  |  |  |
| --- | --- | --- |
| *Α* |  | *Β* |
| α) Λέων Γ΄ Ίσαυρος |  | i) βούλγαρος ηγεμόνας |
| β) Κωνσταντίνος Ε΄ |  | ii) πόλεμος κατά των Περσών |
| γ) Κρούμος |  | iii) εικονομάχος αυτοκράτορας |
| δ) Ηράκλειος |  | iv) φράγκος ηγεμόνας |
| ε) Πιπίνος |  | v) «κακώσεις» |
| στ΄) Νικηφόρος Α΄ |  |  |

*40. Να κατατάξετε χρονολογικά τα παρακάτω στοιχεία*:

ίδρυση βουλγαρικού κράτους, εικονομαχία, Ηράκλειος, αραβοβυζαντινές συγκρούσεις, πόλεμοι με Βουλγάρους, εμφάνιση του Ισλάμ, αυτοκρατορία Καρλομάγνου, συνθήκη του Βερντέν, αναχαίτιση Αράβων στο Πουατιέ (Γαλλία).

|  |  |
| --- | --- |
| 7ος αι. μ.Χ. |  |
| 7ος - 8ος - 9ος αι. μ.Χ |  |
| 8ος αι. μ.Χ. |  |
| 8ος - 9ος αι. μ.Χ. |  |
| 9ος αι. μ.Χ. |  |